Bez z eo Arvorig FM ur radio nann kenwerzhel bet savet e 1995 e Brest evit  kas war-raok ar brezhoneg er mediaoù ; pal kentañ ar gevredigezh Ar Skinoù a voe sevel ur radio e brezhoneg penn da benn, ar pezh a voe graet dan 18 a viz Mezheven 1998, pa voe kroget da skignañ war vro Landerne a drugarez dur frekañsenn FM, an 91.7, bet roet deomp gant ar CSA (Kuzul Uhelañ ar CHlevelet). Savet e voe ur studio e Kommanna e Menez Are, un 250 metr bennak a-us da live ar mor (tost an uhelañ e Breizh, neuze, nepell eus stign bras ar Roch Tredudon). O tastum nerzhioù omp bet abaoe penn kentañ  ar radio ha bremañ ez eus tri den gopret da labourat ganeomp ; politikerezh ar radio a vez divizet gant kuzul-merañ ar gevredigezh Ar Skinoù.  Dont a ra an archant eus Kuzul Rannvro Breizh, Kuzul Departamant Penn ar Bed ha eus un aozadur stad (FSER : Fond de Soutien à lExpression Radiophonique).  Abaoe ar penn kentañ e vez skignet abadennoù komzet e brezhoneg nemetken ha sonerezhioù mesket eus ar bed a-bezh.  En abadennoù komzet e kaver dreistholl keleier sevenadurel, reportajoù ha  kronikoù. Muioch mui a abadennoù a vez, a drugarez dar skipailh a zo aet war gresk ha dan dud a youl vat a zeu da ginnig deomp kas da benn abadennoù a bep seurt diwar-benn ar pezh a blij dezho, gant sikour implijidi ar radio.  Troet eo ar sonerezh war-zu Breizh hag ar broioù keltiek evel just, hogen e kaver traoù a bep seurt toud, eus ar rok betek sonerezhioù ar bed pe world music. Kement-se a ya dober ur radio neus ket e bar e lech all hag unan a vez selaouet gant a bep seurt tud, memes lod nint ket  brezhonegerien.